

**มาตรการส่งเสริมคุณธรรมและความโปร่งใส ประจำปีงบประมาณ พ.ศ. 2565**

**เทศบาลตำบลนาด่าน อำเภอสุวรรณคูหา จังหวัดหนองบัวลำภู**

(**ความเป็นมา)**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)”การประเมิน ITA ได้เริ่มดำเนินการในปีงบประมาณ พ.ศ. 2556 เป็นต้นมาจนถึงปัจจุบัน และมีการขยายขอบเขตและพัฒนาให้มีประสิทธิภาพมากยิ่งขึ้นตามลำดับ ทั้งนี้ คณะรัฐมนตรีได้มีมติเมื่อวันที่ 23 มกราคม 2561 เห็นชอบให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ. 2561 – 2564 โดยใช้แนวทางและเครื่องมือการประเมินตามที่สำนักงาน ป.ป.ช. กำหนด


ต่อมาในปี พ.ศ. 2561 สำนักงาน ป.ป.ช. ได้ศึกษาทบทวนรายละเอียดแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ โดยมุ่งเน้นการออกแบบการขับเคลื่อนการประเมินอย่างเป็นระบบ ลดภาระของหน่วยงานที่เกี่ยวข้อง ลดการใช้จ่ายงบประมาณ และเพิ่มประสิทธิภาพของการป้องกันการทุจริตเชิงรุก ประกอบกับได้พัฒนาระบบเทคโนโลยีสารสนเทศรองรับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment System: ITAS) ซึ่งเป็นศูนย์กลางในการเก็บรวบรวมข้อมูลที่ทันสมัย สามารถบริหารจัดการข้อมูลได้อย่างรวดเร็ว และทำให้การดำเนินการประเมินสามารถทำได้อย่างรวดเร็วและเป็นมาตรฐานเดียวกันทั่วประเทศ การประเมินรูปแบบใหม่นี้ได้เริ่มทดลองใช้นำร่องในการประเมินสำหรับองค์กรปกครองส่วนท้องถิ่น ในปีงบประมาณ พ.ศ. 2561 และใช้ในการประเมินหน่วยงานภาครัฐทั่วประเทศอย่างเป็นมาตรฐานเดียวกัน ในปีงบประมาณ พ.ศ. 2562 ที่ผ่านมา และประสบความสำเร็จเป็นอย่างมาก โดยเฉพาะการมีส่วนทำให้หน่วยงานภาครัฐหันมาให้ความสำคัญกับการกำกับดูแลการดำเนินงานให้มีคุณธรรม ทั้งการบริหารงานภายในหน่วยงาน และการดำเนินงานตามภารกิจของหน่วยงานให้เกิดประโยชน์สูงสุดต่อผู้มารับบริการ ประชาชน และสังคม รวมไปถึงกระตุ้นให้หน่วยงานภาครัฐให้ความสำคัญต่อข้อมูลต่าง ๆ ที่จะต้องมีการเปิดเผยต่อสาธารณชนอีกด้วย

จากความสำคัญของการประเมิน ITA ข้างต้น ทำให้แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580) ได้นำผลการประเมิน ITA ไปกำหนดตัวชี้วัดและค่าเป้าหมายของแผนแม่บทฯ โดยในระยะแรก (พ.ศ. 2561 – 2565) กำหนดค่าเป้าหมายให้หน่วยงานภาครัฐที่มีผลการประเมินผ่านเกณฑ์ (85 คะแนนขึ้นไป) ไม่น้อยกว่าร้อยละ 80

สำหรับการประเมิน ITA 2565 ยังคงใช้กรอบแนวทางการประเมินเช่นเดียวกับการประเมิน ITA 2564 ที่ผ่านมา เพื่อให้หน่วยงานภาครัฐที่เข้ารับการประเมินได้มีการปรับปรุงพัฒนาอย่างเชื่อมโยงและต่อเนื่อง และทำให้เห็นพัฒนาการในด้านคุณธรรมและความโปร่งใสของหน่วยงานภาครัฐได้อย่างชัดเจน อย่างไรก็ตาม การประเมิน ITA 2565 มีการปรับปรุงในรายละเอียดของระเบียบวิธีการประเมินและประเด็นการประเมินเล็กน้อย เพื่อแก้ไขปรับปรุงข้อจำกัดของการประเมินให้มีประสิทธิภาพมากยิ่งขึ้น ส่งเสริมให้ประชาชนมีส่วนร่วมในการประเมินมากยิ่งขึ้น ซึ่งจะส่งผลให้การประเมิน ITA เป็นเครื่องมือให้ประชาชนได้มีส่วนร่วมในการปรับปรุงแก้ไขระบบการบริหารราชการของหน่วยงานภาครัฐ และมีผลการประเมินที่มาจากมุมมองของประชาชนอย่างรอบด้านทั้งด้านการรับรู้และความสามารถในการเข้าถึงข้อมูลสาธารณะได้อย่างชัดเจนมากยิ่งขึ้น รวมไปถึงการปรับปรุงเนื้อหาในคู่มือฉบับนี้ให้มีความชัดเจนมากยิ่งขึ้นอีกด้วย

**1.การวิเคราะห์ผลการประเมิน ITA ของ เทศบาลตำบลนาด่าน ปีงบประมาณ พ.ศ. 2564**

**จากผลการประเมิน ITA ในปีงบประมาณ พ.ศ. 2564 ของ เทศบาลตำบลนาด่าน พบว่า มีผลคะแนน 85.93 คะแนน อยู่ในระดับ A ดังนี้**



**โดยวิเคราะห์ผลการประเมินแต่ละตัวชี้วัด ดังนี้**

|  |  |
| --- | --- |
| **ตัวชี้วัดของการประเมิน ITA** | **ประเด็นที่ต้องแก้ไข/ปรับปรุง/รักษาระดับ** |
| **แบบวัดการรับรู้ผู้มีส่วนได้ส่วนเสียภายใน (IIT)** | |
| **1. การปฏิบัติหน้าที่ 99.44 คะแนน** |  |
| **2. การใช้งบประมาณ 92.78 คะแนน** |
| **3. การใช้อำนาจ 96.67 คะแนน** |
| **4. การใช้ทรัพย์สินของราชการ 97.22 คะแนน** |
| **5. การแก้ไขปัญหาการทุจริต 99.44 คะแนน** |
| **แบบวัดการรับรู้ของผู้มีส่วนได้ส่วนเสียภายนอก (EIT)** | |
| **6. คุณภาพการดำเนินงาน 83.31 คะแนน** | **..........................** |
| **7. ประสิทธิภาพการสื่อสาร 86.27 คะแนน** |
| **8. การปรับปรุงการทำงาน 80.99 คะแนน** |
| **แบบวัดการเปิดเผยข้อมูลสาธารณะ (OIT)** | |
| **9. การเปิดเผยข้อมูล 77.43 คะแนน** | จากผลคะแนนของเครื่องมือ OIT พบว่า มีประเด็นที่ต้องปรับปรุงในเรื่องการการเปิดเผยข้อมูลประเมินการเผยแพร่ข้อมูลที่เป็นปัจจุบันบนเว็บไซต์ของหน่วยงานเพื่อเปิดเผยการดำเนินการต่างๆ ของหน่วยงานให้สาธารณชนได้รับทราบ |
| **10. การป้องกันการทุจริต 81.25 คะแนน** |

**2)ข้อเสนอแนะในการพัฒนาคุณธรรมและความโปร่งใสในปีงบประมาณ พ.ศ. 2565**

**จากการประชุมองค์กรปกครองส่วนท้องถิ่น เมื่อวันที่ 30 ธันวาคม 2564 ผู้บริหารและเจ้าหน้าที่ได้ร่วมกันพิจารณาเพื่อกำหนดมาตรการในการส่งเสริมคุณธรรมและความโปร่งใส เทศบาลตำบลนาด่าน ดังนี้**

|  |  |  |  |  |
| --- | --- | --- | --- | --- |
| **มาตรการ/แนวทาง** | **วิธีการดำเนินการ** | **ผู้รับผิดชอบ** | **ระยะเวลาดำเนินการ** | **การติดตามผล** |
| **1.การประกาศเจตจำนงสุจริตของของผู้บริหาร** | **จัดทาประกาศเจตจานงสุจริตของผู้บริหารเพื่อแสดงถึงการปฏิบัติงานด้วยความซื่อสัตย์สุจริต โปร่งใส และประพฤติตนให้เป็นไปตามหลักธรรมาภิบาล** | **สำนักปลัด** | **ม.ค.-มี.ค.65** | **รายงานผลการจัดกิจกรรมและเผยแพร่ให้ ลงเว็บไซต์ให้ทุก**  **ภาคส่วนทราบ** |
| **2.ส่งเสริมสร้าง**  **วัฒนธรรมองค์กร** | **จัดกิจกรรมเพื่อสร้าง**  **ความสัมพันธ์อันดีในองค์กร**  **เช่น กิจกรรมกีฬา กิจกรรม**  **ส่งท้ายปีเก่าต้อนรับปีใหม่**  **นันทนาการ กิจกรรม**  **รับขวัญ และจัดกิจกรรม**  **ต่างๆ ที่เน้นการมีส่วนร่วม**  **ของทุกคนในองค์กร เป็นต้น** | **สำนักปลัด** | **ต.ค.64-ก.ย.65** | **แจ้งผลการจัด**  **กิจกรรมในการ**  **ประชุมในวาระต่างๆและเผยแพร่ให้ ลง**  **เว็บไซต์ให้ทุกภาคส่วนทราบ** |

|  |  |  |  |  |
| --- | --- | --- | --- | --- |
| **มาตรการ/แนวทาง** | **วิธีการดำเนินการ** | **ผู้รับผิดชอบ** | **ระยะเวลาดำเนินการ** | **การติดตามผล** |
| **3.สร้างขวัญกาลังใจให้บุคลากรในองค์กร** | **จัดกิจกรรมให้ขวัญกาลังใจ**  **ของบุคลากรในองค์กร เช่น**  **การมอบของรางวัล การ**  **มอบใบประกาศนียบัตรยก**  **ย่อง ชมเชยในด้านต่างๆ**  **หรือกิจกรรมอื่นๆ ที่ส่งเสริม**  **ขวัญกาลังใจให้บุคลากรในองค์กร** | **สำนักปลัด** | **ต.ค.64-ก.ย.65** | **แจ้งผลการจัด**  **กิจกรรมในการ**  **ประชุมในวาระต่างๆและเผยแพร่ให้ ลง**  **เว็บไซต์ให้ทุกภาคส่วนทราบ** |
| **4. แนวทางการ**  **ปรับปรุง พัฒนา และส่งเสริมหน่วยงานด้าน**  **คุณธรรมและโปร่งใส** | **จัดกิจกรรม/โครงการที่**  **แสดงให้เห็นถึงการให้**  **ความสำคัญ การปรับปรุง**  **พัฒนา และส่งเสริม**  **หน่วยงานด้านคุณธรรม**  **ความโปร่งใส** | **สำนักปลัด** | **ต.ค.64-ก.ย.65** | **แจ้งผลการจัด**  **กิจกรรมในการ**  **ประชุมในวาระต่างๆและเผยแพร่ให้ ลง**  **เว็บไซต์ให้ทุกภาคส่วนทราบ** |
| **5. แนวทางการ**  **ปรับปรุงการทางานและการให้บริการของ**  **พนักงาเจ้าหน้าที่ในการบริการประชาชน** | **จัดกิจกรรม/โครงการใน**  **เรื่องการปรับปรุงการทางานและการให้บริการพนักงานเจ้าหน้าที่ในการให้บริการประชาชน** | **สำนักปลัด** | **ต.ค.64-ก.ย.65** | **รายงานผลการจัดกิจกรรมและเผยแพร่ให้ ลงเว็บไซต์ให้ทุก**  **ภาคส่วนทราบ** |